'n Amerikaanse hospitaal het 'n pasiënt vir 'n hartoorplanting gedeeltelik afgekeur omdat hy nie teen Covid-19 ingeënt is nie.
DJ Ferguson (31) het dringend 'n nuwe hart nodig, maar Brigham and Women's Hospital in Boston het hom van hul lys afgehaal, het sy pa, David, gesê.
Die BBC berig hy het gesê die Covid-entstof is in stryd met sy seun se "basiese beginsels, hy glo nie daarin nie".
Brigham and Women's Hospital het in 'n verklaring aan die BBC gesê: "Gegewe die tekort aan beskikbare organe, doen ons alles wat ons kan om te verseker dat 'n pasiënt wat 'n oorgeplante orgaan ontvang die grootste kans op oorlewing het."
'n Woordvoerder het gesê die hospitaal benodig "die Covid-19-entstof, en lewenstylgedrag vir oorplantingskandidate om beide die beste kans vir 'n suksesvolle operasie te skep en om die pasiënt se oorlewing na oorplanting te optimaliseer, gegewe dat hul immuunstelsel drasties onderdruk word".
Die hospitaal se noukeurig bewoorde verklaring kan daarop dui dat ander faktore buite die pasiënt se ongeënte status lê vir sy onbevoegdheid, maar dit het geweier om besonderhede te bespreek, met verwysing na die pasiënt se privaatheid. Die hospitaal het bygevoeg dat die meeste van die 100 000 mense op waglyste vir orgaanoorplantings nie 'n orgaan binne vyf jaar sal ontvang nie weens die tekort aan beskikbare organe.